আমি আর ডি কে দু’জনেই প্রচুর লিখি। একটা ছবির শুটিং করছি। সঙ্গে আরও দুটো স্ক্রিপ্ট রেডি। এ-ও হয়েছে যে দুটো স্ক্রিপ্ট সরিয়ে রাখতে হয়েছে। এক বছরে একটার বেশি ছবি আমরা তৈরি করতে পারি না। কারণ সেগুলো আর এই সময়ে দাঁড়িয়ে করা সম্ভব নয়। তাই ভেবেছিলাম যে তিন-চারটে স্ক্রিপ্ট তৈরি আছে সেগুলোর থেকে একটা আমরা ডিরেক্ট করব। আর বাকিগুলো প্রোডিউস করব। আর প্রোডিউস করলেও তো সে ছবি আমাদেরই সন্তান। চার বছর আগে ‘স্ত্রী’-র রাফ ড্রাফ্ট আমরা লিখে ফেলেছিলাম। আর যখন ঠিক করলাম প্রযোজনা করব, এই গত বছরেই ফাইনাল ড্রাফ্ট শেষ করি।